CELEX: 52015PC0465
Language: fi
Date: 2015-09-30
Title: Ehdotus NEUVOSTON ASETUS Euroopan unionin ja Liberian tasavallan välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta

EUROOPAN KOMISSIO
            Bryssel 30.9.2015
            COM(2015) 465 final
            2015/0222(NLE)
            Ehdotus
            NEUVOSTON ASETUS
            Euroopan unionin ja Liberian tasavallan välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               
                  Komissio on asiaa koskevien neuvotteluohjeiden perusteella
                     1
                   neuvotellut Liberian hallituksen kanssa Euroopan unionin ja Liberian tasavallan välisen kestävää kalastusta koskevan uuden kumppanuussopimuksen ja sen täytäntöönpanopöytäkirjan tekemisestä. Neuvottelujen tuloksena parafoitiin uusi sopimus ja pöytäkirja 5. kesäkuuta 2015. Ne ovat voimassa viisi vuotta niiden väliaikaisen soveltamisen alkamispäivästä eli allekirjoittamispäivästä, kuten sopimuksen 15 artiklassa ja pöytäkirjan 12 artiklassa määrätään.
               
               
                  Uudella sopimuksella luodaan kehys, jossa otetaan huomioon uudistetun yhteisen kalastuspolitiikan painopisteet ja kyseisen politiikan ulkoinen ulottuvuus, Euroopan unionin ja Liberian tasavallan välisen strategisen kumppanuuden luomiseksi kalastusalalla.
               
               
                  Uuden pöytäkirjan tärkein tavoite on tarjota unionin kalastusaluksille kalastusmahdollisuuksia Liberian kalastusalueella parhaiden käytettävissä olevien tieteellisten lausuntojen perusteella ja noudattaen Kansainvälisen Atlantin tonnikalojen suojelukomission (ICCAT) suosituksia, tarvittaessa käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden laatiman, uuden sopimuksen ja pöytäkirjan tekomahdollisuuksia koskevan ennakoivan arvioinnin tuloksiin. Tavoitteena on myös vahvistaa Euroopan unionin ja Liberian tasavallan välistä yhteistyötä kestävän kalastuksen politiikan kehittämiseksi ja Liberian kalastusalueiden kalavarojen vastuuntuntoiseksi hyödyntämiseksi kummankin sopimuspuolen edun mukaisesti.
               
               
                  Pöytäkirjassa määrätään kalastusmahdollisuuksista seuraavissa luokissa:
               
               
                  –
                        28 nuottaa käyttävää tonnikala-alusta,
               
               
                  –
                        6 pitkäsiima-alusta.
               
               
                  Olisi määriteltävä näiden kalastusmahdollisuuksien jakoperusteet jäsenvaltioiden kesken. Komissio ehdottaa näin ollen, että neuvosto hyväksyisi tämän asetuksen.
               
            
            
               2.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               
                  Asianomaisia osapuolia kuultiin, kun Euroopan unionin ja Liberian tasavallan välisestä kestävää kalastusta koskevasta mahdollisesta kumppanuussopimuksesta ja pöytäkirjasta tehtiin ennakkoarviointi. Myös jäsenvaltioiden ja kalastusalan asiantuntijoita kuultiin teknisissä kokouksissa. Lisäksi kuultiin Liberian kalastusviranomaisia sekä sidosryhmiä erityisen teknisen kokouksen aikana. Kuulemisten päätteeksi todettiin, että kestävää kalastusta koskevan uuden kumppanuussopimuksen ja pöytäkirjan tekeminen olisi sekä EU:n että Liberian tasavallan edun mukaista.
               
            
            
               3.EHDOTUKSEN OIKEUDELLINEN SISÄLTÖ
            
            
               
                  Tämä menettely toteutetaan samanaikaisesti niiden menettelyjen kanssa, jotka liittyvät Euroopan unionin ja Liberian tasavallan välisen kestävää kalastusta koskevan kumppanuussopimuksen ja sen täytäntöönpanopöytäkirjan allekirjoittamisesta Euroopan unionin puolesta ja väliaikaisesta soveltamisesta hyväksyttävään neuvoston päätökseen sekä mainittujen kestävää kalastusta koskevan kumppanuussopimuksen ja täytäntöönpanopöytäkirjan tekemisestä Euroopan parlamentin hyväksynnän saamisen jälkeen hyväksyttävään neuvoston päätökseen.
               
            
            
               4.TALOUSARVIOVAIKUTUKSET
            
            
               
                  Vuotuinen taloudellinen korvaus on 715 000 euroa ensimmäisenä vuonna, 650 000 euroa toisena, kolmantena ja neljäntenä vuonna sekä 585 000 euroa viidentenä vuonna, ja siihen sisältyy
               
               
                  a) vesille pääsystä maksettava korvaus, joka on ensimmäisenä vuonna 357 500 euroa, toisena, kolmantena ja neljäntenä vuonna 325 000 euroa ja viidentenä vuonna 292 500 euroa ja joka vastaa 6 500 tonnin viitesaalismäärää; ja
               
               
                  b) Liberian tasavallan alakohtaisen kalastuspolitiikan kehittämiseen myönnettävä tuki, joka on ensimmäisenä vuonna 357 500 euroa, toisena, kolmantena ja neljäntenä vuonna 325 000 euroa ja viidentenä vuonna 292 500 euroa. Tämä tuki on kansallisen kalastuspolitiikan tavoitteiden mukaista ja vastaa erityisesti tieteellistä tutkimusta, pienimuotoista kalastusta, kalastuksen seurantaa, valvontaa ja tarkkailua sekä laittoman kalastuksen torjuntaa koskeviin Liberian tasavallan tarpeisiin.
               
            
            
               2015/0222 (NLE)
            
            
               Ehdotus
            
         
         
            
               NEUVOSTON ASETUS
            
            
               Euroopan unionin ja Liberian tasavallan välisen kestävää kalastusta koskevan kumppanuussopimuksen täytäntöönpanopöytäkirjan mukaisten kalastusmahdollisuuksien jakamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan unioni ja Liberian tasavalta parafoivat 5 päivänä kesäkuuta 2015 kestävää kalastusta koskevan kumppanuussopimuksen, jäljempänä ’sopimus’, ja sen täytäntöönpanopöytäkirjan, joissa myönnetään unionin aluksille kalastusmahdollisuuksia Liberian tasavallan suvereniteettiin tai lainkäyttövaltaan kalastuksen osalta kuuluvilla vesillä.
            
            
               (2)Neuvosto hyväksyi […] päätöksen 2014/…/EU
                  2
                sopimuksen ja täytäntöönpanopöytäkirjan allekirjoittamisesta ja väliaikaisesta soveltamisesta.
            
            
               (3)Olisi määriteltävä kalastusmahdollisuuksien jakomenettely jäsenvaltioiden kesken niin pöytäkirjan väliaikaisen soveltamisen kuin sen koko voimassaoloajan osalta.
            
            
               (4)Jos ilmenee, että pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille neuvoston asetuksen (EY) N:o 1006/2008
                  3
                10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1)Jaetaan Euroopan unionin ja Liberian tasavallan välisen kestävää kalastusta koskevan kumppanuussopimuksen täytäntöönpanopöytäkirjassa, jäljempänä ’pöytäkirja’, vahvistetut kalastusmahdollisuudet jäsenvaltioiden kesken seuraavasti:
            
            
               a)nuottaa käyttävät tonnikala-alukset:
            
            
                     
                        Espanja:
                     
                  
                  
                     
                           16
                              alusta
                     
                  
               
                     
                        Ranska:
                     
                  
                  
                     
                           12
                              alusta
                     
                  
               
               b)pintasiima-alukset:
            
            
                     
                        Espanja:
                     
                  
                  
                     
                           6
                              alusta
                     
                  
               
               2)Asetusta (EY) N:o 1006/2008 sovelletaan, sanotun kuitenkaan rajoittamatta sopimuksen soveltamista.
            
            
               3)Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset.
            
            
               4)Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä pöytäkirjan mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty.
            
         
         
            
               2 artikla
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan pöytäkirjan allekirjoittamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Hyväksytty neuvoston 3324. istunnossa (ECOFIN) 20. kesäkuuta 2014.
               
               
                  
                     (2)
                  EUVL L , , s. .
               
               
                  
                     (3)
                  Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) N:o 2847/93 ja (EY) N:o 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).